Chaca

Chaca (Jaca en castellano) ye una ciudat y municipio aragonés de Uesca, capital d'a comarca de Chacetania y d'o partiu chudicial de Chaca. Tien una población de 14 024 habitants en una superficie de 406,3 km². Cheografía Ye situada a lo norte d'a provincia, en a dentrada d'a val de l'Aragón, a la uembra d'o mont Uruel, en o Pireneu central, a 818 metros d'altaria sobre o livel d'a mar y a una distancia de 75 km d'a ciudat de Uesca, a capital d'a suya provincia. Iste municipio ye un d'os millors puestos ta practicar os esportes d'hibierno, amás d'estar una población de gran vitalidat. O municipio ye dividiu en 8 partes a on son distribuitos os barrios rurals de Chaca: a baixa val d'Estarrún, o Campo de Chaca, a Garcipollera, Soduruel, a val Ancha, a val Estrecha, a val d'Avena y a val d'Atarés. Clima A suya temperatura anyal ye 11.03 °C, con una temperatura meya en chinero de 3.47 °C y en chulio de 20.08 °C. Historia Claudio Ptolomeu en o Sieglo II nombra Iacca como una d'as 16 ciudaz de los bascons en a suya obra Geographikè Úphégesis, en o capítol 6, 66 En tiempos d'Al-Andalus u dominación musulmana d'a Peninsula Iberica l'antiga Iacca yera despoblada u poco poblada. A principios d'o sieglo sieglo XI Chaca yera un simple castrum y no una ciudat. Un texto de 1020-1030 diz en latín d'o castro que se diz Chaca. Arredol de 1150, a mayor parte d'os habitants d'a ciudat de Chaca yeran d'orichen "franco", ye decir, occitans. Toponimia Bi ha un barrio con nombre occitán Burnau. Ye interesant o toponimo Llano de Samper, probable castellanización recient de "Plano de Sant Per". Demografía Administración Reparto de concellers Alcaldes Esporte O Club Hielo Jaca ye un club esportivo de hockey chelo y o club aragonés con mas títols a nível estatal. O fútbol ye representau por o Jacetano Club de Fútbol. Instalacions esportivas Entre as instalacions esportivas de Chaca cal destacar as pistas de chelo, a viella ye una d'as pistas de chelo mas antigas d'Espanya y en l'anyo 2007 se contruyó o nuevo pabillón de chelo de Chaca que prencipió a funcionar en l'anyo 2008. Cultura Chuntament con Aulorón, se hi celebra lo Festival Folklorico d'os Pireneus, alternando la suya celebración un anyo en cada ciudat. Puestos d'intrés Molimentos relichiosos Seu de Sant Pero de Chaca, una ilesia d'estilo romanico y adedicada a Sant Pero. Ye la seu bispal y tamién ye ilesia parroquial. Ciudadela. Ilesia de l'Immaculau Corazón de María, una ilesia moderna, d'o sieglo XX, que ye ilesia parroquial. Reyal monesterio d'as Benedictinas de Chaca. Ilesia de Sant Chaime o Mayor, una ilesia en estilo romanico, que tamién ye ilesia parroquial. Molimentos civils Viella pista de Chelo, una d'as mas antigas (data de 1972) y que ha estau escenario de muitos eventos esportivos, tanto a ran nacional como internacional; Nueva pista de chelo, chunto a la viella pista de chelo y construita en 2007 ta celebrar o FOJE. Fuerte de Rapitán, sito en un d'os tozals d'arredol de Chaca. O paseo d'as sernas, ye un paseyo con vistas ta a val, dende astí se i vei o río Aragón. Palacio de Congresos, edificio multifuncional chestionau por o Concello de Chaca. Museus Museu Diocesano de Chaca. Comunicacions N-330. N-240. O canfranero, linia de meya distancia 56: Zaragoza-Canfranc, operada per la companyía Renfe. Personalidaz naixidas de Chaca Categoría principal: Naixius de Chaca. Rafael Andolz Canela (1926-1998), lexicografo, escritor y etnologo. Julián Borderas Pallaruelo (1899-1980), politico). Carlos Castán Usieto (1984- ), futbolista. Carlos Pauner (1964- ), alpinista. Diego Ruiz Asín (1977- ), esquiador. María Josefa Yzuel (1940 - ), cientifica. Notas Referencias Vinclos externos Se veigan as imáchens de Commons sobre Chaca. Concello de Chaca. Turismo en Chaca.